Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 414/15/8806	Košice, 21.8.2015
EEČ : 2-65-170-2015

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako matka syna XXXXX, nar. XXXXX, žiaka Špeciálnej základnej školy vo Vtáčkovciach, okres XXXXX-okolie, tomuto umožnila v období od 02. 09. 2014 do 31.05.2015 vymeškať 306 vyučovacích hodín bez ospravedlnenia

lebo  je nepochybné, že skutok nespáchala obvinená

Odôvodnenie:
Uznesením vyšetrovateľa Okresného riaditeľstva PZ Odboru kriminálnej polície 1.oddelenia vyšetrovania XXXXX-okolie sp. zn. ORP-287/1-VYS-KS-2015 zo dňa 17.06.2015 bolo vznesené obvinenie XXXXX a spol.  pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona na tom skutkovom základe, ako je uvedené vo výrokovej časti tohto uznesenia.

Vyšetrovateľ PZ predložil tunajšej prokuratúre dňa 19. 08. 2015 vyšetrovací spis s návrhom na zastavenie trestného stíhania obvinenej XXXXX podľa § 215 ods. 1 písm. c) Trestného poriadku. Po jeho preskúmaní spolu so spisovým materiálom som zistila, že tento návrh je opodstatnený. 

	V priebehu skráteného vyšetrovania boli k veci vypočutí obvinení, poškodená, svedok – učiteľka ŠZŠ  Vtáčkovce, ako aj boli zabezpečené na vec sa vzťahujúce listinné doklady, najmä súdne rozhodnutie a správy z ÚPSVaR. 

Ku skutku bola vypočutá obv. XXXXX, ktorá uviedla, že s XXXXX majú spolu osem detí, sú rozvedení a  žijú v spoločnej domácnosti. Okresný súd rozhodol o tom, o ktoré deti sa má starať ona a ktoré deti sa má starať XXXXX.  Syn XXXXX bol zverený do výchovy otca XXXXX. 

Tieto skutočnosti súvisiace so súdnym rozhodnutím o zverení maloletého Kristiána do starostlivosti otca potvrdila vo svojej výpovedi aj poškodená XXXXX, oficiálna kurátorka Úradu práce, sociálnych vecí a rodiny XXXXX. 

	V priebehu vyšetrovania bol zabezpečený rozsudok  Okresného súdu XXXXX-okolie sp. zn. 12P/301/2005 zo dňa 05. 10. 2006, ktorý nadobudol právoplatnosť dňa 18.10.2006, z ktorého je zrejmé, že maloletý XXXXX, nar. 07. 08. 1999, bol zverený do osobnej starostlivosti otca a matka bola zaviazaná prispievať na jeho výživu.

Podľa § 215 ods. 1 písm. c) Trestného poriadku, prokurátor zastaví trestné stíhanie, ak je nepochybné, že skutok nespáchal obvinený.

Vzhľadom na skutočnosť, že maloletý XXXXX bol zverený do osobnej starostlivosti otca, a nie matky, obvinenej XXXXX, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Katarína Olejníková
prokurátorka